Вулф Кирстен
Незабравим миг

Превод от немски: Венцеслав Константинов, —

chitanka.info

лятото простира зеления си покрив

над междуселския път

до каменистите лозя.

към гората две следи от колела, дълбоко

врязани в пръстта.

майка ми приказва с Лоренц, пекарския помощник,

скиторещ под черешите.

очите ми са приковани в късите чорапи,

обкичени с развласени пискюли,

неделно бели.

лицето и гласа му съм забравил.

за думите

не съм внимавал.

пекаря го прибраха във войската.

изгуби се безследно на източния фронт.

държана в други длани,

лопатата за мятане на хляб

подскача над трапчинката изровена с крака.

алеята с череши е осечена,

вятърът свободно преминава.

виждам се до майка си ръка в ръка

насред алеята.

сенчест път изпълнен с листна свежест.

разговорът под едно черешов дърво

съживителен неважен.

1992

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.